สวัสดีค่ะ ก่อนอื่นต้องรบกวนเวลาของด้วยคะ ส่วนตัว อายุ 26 ปี มีลูก 1 คนตอนนี้ 2 ขวบ 3 เดือน น้ำหนักปัจจุบัน 52 ส่วนสูง 155 มีปัญหากับประจำเดือนมากคะ เลิกกินยาคุมตั้งแต่ลูกขวบครึ่ง ประจำเดือนก็มาปกติ จนเริ่มมีปัญหาตอนเดือนกรกฎาคม เนื่องจากประจำเดือนครั้งล่าสุดคือ 2-6 มิถุนายน พอเดือนถัดมาประจำเดือนไม่ แล้วเพื่งจะมามีประจำเดือนวันที่1-5 กันยายน สาเหตุที่ประเดือนมาเพราะกินยาสตรีวีกิฟไป2 ขวด ประจำเดือนก็เลยมา ด้วยความที่ประจำเดือนมาแล้ว ก็เลยไม่ได้กินยาสตรีติดต่อ ปรากฏว่า เดือนนี้ประจำเดือนไม่มาคะ ตรวจแล้วไม่ต้อง อยากทราบสาเหตุว่ามาจากอะไรคะ คือพอประจำเดือนไม่มามันจะปวดเนื้อตัวคะ หรือว่าจะต้องกลับไปกินยาคุมตามเดิมคะ
สวัสดีค่ะ หากประจำเดือนมา 2-6 มิ.ย. แล้วมาอีกครั้งในวันที่ 1-5 ก.ย. ถือว่ามีระยะห่างนานกว่าปกติ และหากถึงวันที่ 17 ต.ค. แล้วประจำเดือนยังไม่มา อาจเกิดจาก1. การตั้งครรภ์ แต่หากได้ตรวจหาการตั้งครรภ์แล้วไม่พบ ก็ไม่น่าใช่สาเหตุ2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย3. การผลิตฮอร์โมนของรังไข่ผิดปกติ4. เป็นโรคอ้วน5. มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ6. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากประจำเดือนยังคงไม่มานานเกิน 3 เดือนอีก แนะนำควรไปพบแพทย์เพื่อตรวจหาสาเหตุต่างๆ ค่ะ หากตรวจไม่พบโรคทางกาย อาจเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนหรืออาจทานยาคุมกำเนิดก็ได้